作者：贺铸
词牌/韵律：断湘弦・万年欢

paragraphs: 淑质柔情，靓妆艳笑，未容桃李争妍。
红粉墙东，曾记窥宋三年。
不间云朝雨暮，向西楼、南馆留连。
何尝信，美景良辰，赏心乐事难全。
青门解袂，画桥回首，初沈汉佩，永断湘弦。
漫写浓愁幽恨，封寄鱼笺。
拟话当时旧好，问同谁、与醉尊前。
除非是，明月清风，向人今夜依然。